Գուրդոն (Ծովափնյա Ալպեր)

Գուրդոն (), հնագույն լեռնային գյուղ և համայնք Ֆրանսիայի հարավ-արևելքում՝ Պրովանս Ալպեր Լազուր ափ երկրամասի Ծովափնյա Ալպեր գավառի Գրաս շրջանի Վալբոն կանտոնում։ Մինչև 2015 թվականի մարտը համայնքը վարչականորեն ընդգրկված էր Լե Բար սյուր Լու կանտոնի կազմում (Գրաս շրջան)։

Համայնքի տարածքը 22,53 կմ² է, իսկ բնակչությունը՝ 437 մարդ (2006)՝ նվազելու միտումով, 416 մարդ (2012), բնակչության խտությունը՝ 18,5 մարդ/կմ², 396 մարդ (2013)։ Գտնվում է ծովի մակարդակից 758 մետր միջին բարձրության վրա։ Գուրդոնը ներառված է Ֆրանսիայի ամենագեղեցիկ գյուղերի ցանկում։

Բնակչություն 
Համայնքի բնակչությունը 2011 թվականին կազմում էր 413 մարդ, իսկ 2012 թվականին՝ 416 մարդ։

Բնակչության թվաքանակը՝ ըստ տարիների․

Բնակչության թվաքանակի դինամիկան․

Տնտեսություն 
2010 թվականին աշխատունակ տարիքի 272 մարդուց (15-ից մինչև 64 տարեկան) 198-ը եղել է տնտեսապես ակտիվ, 74-ը՝ ոչ ակտիվ (ակտիվության ցուցանիշ՝ 72,8 %, 1999 թվականին՝ 71,0 %): 198 աշխատունակ ակտիվ բնակիչներից 183-ը աշխատել է (96 տղամարդ և 87 կին), 15-ը համարվել է գործազուրկ (7 տղամարդ և 8 կին)։ 74 աշխատունակ ոչ ակտիվ քաղաքացիներից 15-ը եղել է աշակերտ կամ ուսանող, 29-ը՝ թոշակառու, իսկ ևս 30-ը եղել է ոչ ակտիվ այլ պատճառներով։

2010 թվականի ընթացքում համայնքում հաշվարկվում էր 165 հարկատու տնային տնտեսություն, որոնցում բնակվում էր 412,5 մարդ։ Ընդ որում, մեկ հարկատուի միջին եկամուտը կազմում էր 21,175 եվրո։

Տեսարժան վայրեր 
Գուրդոնի գլխավոր տեսարժան վայրը միջնադարյան դղյակն է, որը կառուցվել է Լուի Լոմբարդի կողմից 13-րդ դարում 9-րդ դարի սարակինոսյան ամրոցի հիմքի վրա։ 1610 թվականին դղյակը վերանորոգել են, իսկ 1950՝ բացել այցելությունների համար։ Դղյակում սարակինոսներից պահպանվել են կամարակապ առաստաղները, պրովանսյան թագավորող իշխաններից՝ շրջանաձև աշտարակները, վիթխարի օջախներն ու բարձր պատերը, իսկ Վերածննդի դարաշրջանից՝ մեծ պատուհաններն ու գեղեցիկ դռները։ Դղյակում, որը մինչև 2011 թվականը կատարել է թանգարանի դեր, պահպանվել է եվրոպական և արևելյան միջնադարյան զենքերի, ասպազենքի, գոբելենի և նկարների հավաքածու։ Պահպանվել են նաև Ռեմբրանդի «Ինքնանկար» և Անրի Ռուսոյի աշխատանքները։ Տեղական իշխանությունների հետ տարաձայնությունների պատճառով դղյակի սեփականատերը թանգարանի ցուցանմուշները վաճառել է Քրիստիս աճուրդում։ Ներկայումս այցելությունների համար բաց են միայն դղյակի այգիները։

Տեռասները ձգվում են մինչև 500 մետր խորություն՝ Գայլի կիրճի մոտ ()։ Լու գետն () անցնում է կրային ժայռերի միջով՝ առաջացնելով գեղեցիկ բնապատկերներ։ Առավել աչքի է ընկնում 40 մետր երկարությամբ Կասկադ դե Գուրմը։
 
Գուրդոնը համարվում է Լազուրյան ափի օծանելիքների գլխավոր կենտրոններից մեկը, այն շրջապատված է դաշտերով, որտեղ մշակվում է լեռնային Նարդոս։

1995 թվականին Ալֆրեդ Հիչքոքը Գուրդոնում նկարահանել է «Բռնել գողին» () ֆիլմը՝ Գրեյս Քելլիի և Քերի Գրանտի գլխավոր դերակատարմամբ։ Այդ ժամանակ է Գրեյս Քելլին ծանոթացել Մոնակոյի իշխան Ռենիեի հետ, ինչի արդյունքում ամուսնացել է իշխանի հետ և ստացել «Արքայադուստր Գրեյս» տիտղոսը։
 
Այս պատմությունն առ այսօր գրավիչ է Գորդոն այցելող զբոսաշրջիկների համար։ Վերականգնված հնագույն տները վերածվել են խանութների, որտեղ վաճառում են տարատեսակ օծանելիք, տեղական կերամիկա, գեղարվեստական ապակուց պատրաստված արտադրանքներ։

Ավտոմեքենայով Գուրդոն կարելի է հասնել D 2085 ճանապարհով՝ թեքվելով դեպի D 3։

Պատկերասրահ

Ծանոթագրություններ

Գրականություն 
 «Лазурный Берег». Журнал «Вокруг Света», , 2006

Արտաքին հղումներ 
 
 Գուրդոն գյուղի կայքը

Ֆրանսիայի քաղաքներ